Ich bin dBalaja und bin sit em 05 i de Pfadi. Zersch han ich i de Gruppe Leu gleitet und dänn mit de Mijuchu, de Strega und de Falena de Trupp Mörsburg übernoo. Wils aber im Volk Lotos echli Leitermangel gha hät, han ich ez zu de Bienli gwächslet, wos mer sehr guet gfallt. Ich han es Ziitli i de Wabe Lilie und nachher ide Wabe Rose gleitet. Ab em Summer 2010 übernimm ich zäme mit de Tenera und de Kalinka sVolk Lotos.  Näbet de Pfadi heiss ich Martina Keller und bin im 91i gebore. I minere Freiziit schpiel ich Klavier, tuen gärn singe und läse und mit Fründe öppis mache. Und natürlich gang ich sehr gern i Pfadi!  Im Summer schlüss ich dSchuel ab und mache es Zwüschejahr, bevor ich dänn sehr wahrschinli mit de Usbildig zur Primarlehrerin am Semi Unterstrass afang. Im Zwüschejahr wird ich unter anderem 6 Mönet als Au-Pair uf Cambridge ga und währed däre Ziit leider e churzi Pfadipause ileggä. Aber ich froi mich scho wieder uf wiiteri lässigi Üebige und Lager nachher!